stanford-oval/wikipedia huggingface dataset:
เจ้าหญิงมารียา ลูอีซาแห่งบัลแกเรีย
พระประวัติ

เจ้าหญิงมารียา ลูอีซาแห่งบัลแกเรียทรงประสูติที่กรุงโซเฟีย ประเทศบัลแกเรีย ในวันที่ 13 มกราคม พ.ศ. 2476 เป็นพระราชธิดาในพระเจ้าซาร์บอริสที่ 3 แห่งบัลแกเรียกับเจ้าหญิงโจวันนาแห่งอิตาลี  ในช่วงสงครามโลกครั้งที่ 2 พระเจ้าซาร์บอริสที่ 3 ซึ่งเป็นพระราชบิดาสทรงอาเจียนอย่างรุนแรงและเสด็จสวรรคตในวันที่ 28 สิงหาคม พ.ศ. 2486 สิริพระชนมายุ 49 พรรษา หลังจากเสด็จไปพบปะกับอดอล์ฟ ฮิตเลอร์ ผู้นำนาซีเยอรมนี ทำให้พระโสทรานุชาคือเจ้าชายซิเมออน ต้องครองราชสมบัติเป็นพระเจ้าซาร์ซิเมออนที่ 2 แห่งบัลแกเรีย ซึ่งยังมีพระชนมายุ 6 พรรษา ทำให้ต้องผู้สำเร็จราชการแผ่นดินแทนพระองค์ ซึ่งเป็นพระปิตุลาของพระองค์คือ เจ้าชายคิริลแห่งบัลแกเรีย
หลังสงครามโลกครั้งที่ 2 บัลแกเรียถูกโจมตีโดยสหภาพโซเวียต เจ้าชายคิริลและคณะผู้สำเร็จราชการ, อดีตรัฐมนตรี 22 คน, ผู้แทนราษฎร 67 คน, ที่ปรึกษาพระราชวงศ์ 8 คนและเจ้าหน้าที่ระดับสูง 47 คน รวมถึงผู้ต่อต้านโซเวียตกว่าพันคนถูกสั่งประหารชีวิตทั้งหมด พระราชวงศ์ที่เหลือ ได้แก่ สมเด็จพระราชินีโจวันนา พระราชมารดา, พระเจ้าซาร์ซิเมออนที่ 2 พระอนุชา, เจ้าหญิงมารี หลุยส์แห่งบัลแกเรีย และเจ้าหญิงยูโดเซียแห่งบัลแกเรีย พระปิตุจฉาได้รับการอนุญาตให้พำนักที่พระราชวังวรานา ในขณะที่ได้มีการแต่งตั้งคณะผู้สำเร็จราชการคอมมิวนิสต์ชุดใหม่
ในวันที่ 15 กันยายน พ.ศ. 2489 คณะผู้สำเร็จราชการชุดใหม่ได้มีมติให้ล้มล้างพระราชวงศ์บัลแกเรีย โดยให้พระราชวงศ์เตรียมตัว 1 เดือนเพื่อออกจากประเทศแต่เพียงวันเดียวคือในวันที่ 16 กันยายน พ.ศ. 2489 พระราชวงศ์ได้ถูกบังคับให้ออกจากบัลแกเรีย เจ้าหญิงมารียา ลูอีซาพร้อมพระมารดาและพระอนุชาได้เสด็จลี้ภัยไปยังอเล็กซานเดรีย ประเทศอียิปต์ ซึ่งพระอัยกาของพระนางคือ สมเด็จพระเจ้าวิตโตรีโอ เอมานูเอเลที่ 3 แห่งอิตาลีพำนักอยู่หลังจากทรงลี้ภัยจากอิตาลี และในเดือนกรกฎาคม พ.ศ. 2494 รัฐบาลสเปนนำโดยจอมพลฟรันซิสโก ฟรังโกได้เชิญพระราชวงศ์ลี้ภัยที่ประเทศสเปน
เจ้าหญิงมารียา ลูอีซาทรงอภิเษกสมรสกับเจ้าชายคาร์ลแห่งไลนิงเงินอย่างเป็นทางการในวันที่ 14 กุมภาพันธ์ พ.ศ. 2500 ที่อมอร์บาช และอภิเษกตามศาสนพิธีในวันที่ 20 กุมภาพันธ์ พ.ศ. 2500 ที่ คานส์ ทั้ง 2 พระองค์มีพระโอรส 2 พระองค์ ได้แก่
เจ้าชายบอริสแห่งไลนิงเงิน (ประสูติ พ.ศ. 2503)
เจ้าชายเฮอร์มันน์ ฟรีดริชแห่งไลนิงเงิน (ประสูติ พ.ศ. 2506)
เจ้าชายคาร์ลและเจ้าหญิงมารียา ลูอีซาทรงหย่าขาดกันในวันที่ 4 ธันวาคม พ.ศ. 2511
ในวันที่ 16 พฤศจิกายน พ.ศ. 2512 ทรงอภิเษกสมรสกับ บรอนิสลอว์ โครว์บอก ที่โทรอนโต ประเทศแคนาดา ปัจจุบันทั้งคู่ประทับอยู่ที่ เมดิสัน รัฐนิวเจอร์ซีย์ มีพระธิดา 1 พระองค์และพระโอรส 1 พระองค์ ได้แก่
อเล็กซานดรา นาเด็จดา (เกิด พ.ศ. 2513)
พอล อลาสแตร์ อันโตนี (เกิด พ.ศ. 2515)
ปัจจุบันเจ้าหญิงมารี หลุยส์ทรงเป็นสมาชิกในการจัดการดูแลมหาวิทยาลัยอเมริกันแห่งบัลแกเรีย
สโมสรกีฬากลางแห่งกองทัพบก โซเฟีย

สโมสรกีฬากลางแห่งกองทัพบก (บัลแกเรีย: Централен Спортен Клуб на Армията) เป็นสโมสรฟุตบอลอาชีพบัลแกเรียที่ตั้งอยู่ที่โซเฟีย ปัจจุบันแข่งขันในลีกฟุตบอลสูงสุดของประเทศอย่างเฟิสต์ลีก
สโมสรก่อตั้งอย่างเป็นทางการเมื่อวันที่ 5 พฤษภาคม ค.ศ. 1948 แต่ก่อนหน้านี้ ก่อตั้งขึ้นในฐานะสโมสรของเจ้าหน้าที่ทหารใน ค.ศ. 1923 สโมสรคว้าแชมป์ลีกของบัลแกเรียนมากที่สุดที่ 31 สมัย และคว้าแชมป์บัลแกเรียนคัพมากที่สุดที่ 20 สมัย ส่วนในการแข่งขันระหว่างประเทศ กองทัพบกเป็นเพียงสโมสรเดียวจากบัลแกเรียที่เคยเข้าถึงรอบรองชนะเลิศยูโรเปียนคัพ ซึ่งพวกเขาทำได้ถึงสองครั้ง นอกจากนี้ ยังเคยเข้าถึงรอบรองชนะเลิศยูฟ่าคัพวินเนอร์สคัพอีกหนึ่งครั้งด้วยเช่นกัน
สีเสื้อเหย้าของสโมสรคือสีแดงและสีขาว สนามเหย้าใช้สนามกีฬากลางกองทัพบกบัลแกเรีย คู่ปรับที่สำคัญของสโมสรคือเลฟสกีโซเฟีย ซึ่งการพบกันของทั้งคู่นั้น ถูกเรียกว่า "ดาร์บีนิรันดร์กาลแห่งบัลแกเรีย"
เกียรติประวัติ > ในประเทศ

บัลแกเรียน เอ กรุ๊ป:
ชนะเลิศ (31) (สูงสุด): 1948, 1951, 1952, 1954, 1955, 1956, 1957, 1958, 1958–59, 1959–60, 1960–61, 1961–62, 1965–66, 1968–69, 1970–71, 1971–72, 1972–73, 1974–75, 1975–76, 1979–80, 1980–81, 1981–82, 1982–83, 1986–87, 1988–89, 1989–90, 1991–92, 1996–97, 2002–03, 2004–05, 2007–08
บัลแกเรียน วี กรุ๊ป:
ชนะเลิศ (1) : 2015–16
บัลแกเรียนคัพ:
ชนะเลิศ (20): 1951, 1954, 1955, 1960–61, 1964–65, 1968–69, 1971–72, 1972–73, 1973–74, 1982–83, 1984–85, 1986–87, 1987–88, 1988–89, 1992–93, 1996–97, 1998–99, 2005–06, 2010–11, 2015–16
บัลแกเรียนซูเปอร์คัพ:
ชนะเลิศ (4) (สูงสุด): 1989, 2006, 2008, 2011
บัลแกเรียนคัพ – (การแข่งขันอย่างไม่เป็นทางการ)
ชนะเลิศ (1): 1981
คัพออฟโซเวียตอาร์มี
ชนะเลิศ (4): 1985, 1986, 1989, 1990
เกียรติประวัติ > ยุโรป

ยูโรเปียนคัพ / ยูฟ่าแชมเปียนส์ลีก
รอบรองชนะเลิศ (2): 1966–67, 1981–82
รอบก่อนรองชนะเลิศ (4): 1956–57, 1973–74, 1980–81, 1989–90
ยูฟ่าคัพ / ยูฟ่ายูโรปาลีก:
รอบที่ 2 (รอบ 32 ทีมสุดท้าย) – 1984–85, 1991–92,1998–99, 2001–02
รอบแบ่งกลุ่ม (3): 2005–06, 2009–10, 2010–11
ยูโรเปียนคัพวินเนอร์สคัพ / ยูฟ่าคัพวินเนอร์สคัพ
รอบรองชนะเลิศ (1): 1988–89
ชัยชนะครั้งใหญ่ที่สุดในการแข่งขันระดับทวีปยุโรป:
ยูโรเปียนคัพ – 8–1 ในฤดูกาล 1956–57 พบ ดีนาโมบูคาเรสติ
ยูฟ่าคัพ – 8–0 ในฤดูกาล 2000–01 พบ คอนสตรักตอรูล
ยูฟ่าคัพวินเนอร์สคัพ – 9–0 ในฤดูกาล 1970–71 พบ ฮากา
เกียรติประวัติ > ถ้วยรางวัลอื่น ๆ

ถ้วยมุฮัมมัดที่ 5 แห่งโมร็อกโก:
ชนะเลิศ (1): 1967
Thöle-Pokal, เยอรมนี:
ชนะเลิศ (1): 2003
อะโรนาคัพ สเปน:
ชนะเลิศ (1): 2004
Martyrs of 17 February Cup, ลิเบีย:
ชนะเลิศ (1): 2012
แหล่งข้อมูลอื่น

เว็บไซต์ทางการ
UEFA Profile
| ด ค กเฟิสต์โปรเฟสชันนัลฟุตบอลลีก |
| --- | --- | --- |
| สโมสรในฤดูกาล 2019–20 |  Arda  Beroe  Botev Plovdiv  Botev Vratsa  Cherno More  กองทัพบก โซเฟีย  Dunav  Etar  เลฟสกีโซเฟีย  Lokomotiv Plovdiv  ลูโดโกเรตส์  Slavia Sofia  Tsarsko Selo  Vitosha Bistritsa  |  |
| สโมสรในอดีต* |  Akademik Sofia (18)  Akademik Svishtov (4)  Belasitsa (12)  FC Chernomorets (29)  PSFC Chernomorets (7)  Chernomorets Burgas Sofia (1)  Dimitrovgrad (1)  Dobrudzha (14)  Etar (24)  Etar 1924 (1)  Kaliakra (2)  Litex (21)  Lokomotiv Gorna Oryahovitsa (10)  Lokomotiv Mezdra (2)  Lokomotiv Sofia (67)  Lyubimets 2007 (1)  Maritsa (4)  Metalurg (2)  Minyor (38)  Montana (9)  Neftochimic (14)  Nesebar (1)  Pirin 1922 (9)  Pirin Blagoevgrad (28)  Pirin GD (2)  Rilski Sportist (2)  Rodopa (4)  Rozova Dolina (1)  Septemvri (5)  Shumen (7)  Sliven (25)  Spartak Pleven (35)  Spartak Plovdiv (17)  Spartak Sofia (15)  Spartak Varna (43)  Sportist (1)  Svetkavitsa (1)  Velbazhd (7)  Vereya (3)  Vidima-Rakovski (5)  Vihren (4)  Yantra (7)  |  |
| สโมสรในอดีต (จากมาซิโดเนียและเทรซี) |  Belomorets Kavala  Bitola  Gotse Delchev Prilep  Makedonija Bitola  Makedonija Skopje  Vardar Skopje  ZhSK Skopje  |  |
* ในวงเล็บ หมายถึง จำนวนฤดูกาลที่ลงเล่นในลีก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
อามาร์ โชนาร์ บังกลา

| คำแปล: เบงกอลแดนทองของข้า |
| --- | --- |
আমার সোনার বাংলা

เพลงชาติของ บังกลาเทศ
เนื้อร้อง: รพินทรนาถ ฐากุร, ค.ศ. 1905
ทำนอง: Gagan Harkara, ค.ศ. 1889 (จัดเรียงโดยSamar Das, ค.ศ. 1972)

ตัวอย่างเสียง
อามาร์ โชนาร์ บังกลา (บรรเลง)ไฟล์ ช่วยเหลือ
 
อามาร์ โชนาร์ บังกลา (เบงกอล: আমার সোনার বাংলা) หรือ "เบงกอลแดนทองของข้า" เป็นบทเพลงภาษาเบงกอลซึ่งรพินทรนาถ ฐากุร กวีรางวัลโนเบลชาวเบงกอล ได้ประพันธ์ขึ้นเมื่อ พ.ศ. 2449 เนื้อร้องในสิบบทแรกของเพลงนี้ได้มีการนำมาใช้เป็นเพลงชาติของประเทศบังกลาเทศเมื่อปี พ.ศ. 2515 หลังจากประเทศบังกลาเทศได้รับเอกราชจากประเทศปากีสถานอย่างเป็นทางการในปี พ.ศ. 2514 (เดิมบังกลาเทศเป็นส่วนหนึ่งของปากีสถานที่เรียกว่า "ปากีสถานตะวันออก" หลังจากแยกตัวจากอินเดียในปี พ.ศ. 2490) คำแปลของเพลงในที่นี้ได้แปลจากคำแปลภาษาอังกฤษฉบับทางการ ซึ่งแปลโดย ไซเอ็ด อาลี อาห์ซัน (Syed Ali Ahsan)
คำว่า "โชนาร์" (সোনার) หากแปลตามศัพท์จะแปลว่า "ทำด้วยทอง" แต่ในเพลงนี้ คำว่า "โชนาร์" อาจตีความได้ว่าเป็นการแสดงความรู้สึกต่อความเป็นที่รักของแคว้นเบงกอล หรือหมายถึงสีของรวงข้าวในท้องนาก่อนการเก็บเกี่ยว บทเพลงนี้ได้เขียนขึ้นในปี พ.ศ. 2449 ระหว่างยุคที่มีการแบ่งแยกแคว้นเบงกอลออกเป็นสองส่วนตามจำนวนประชากรที่นับถือศาสนาต่างกันโดยรัฐบาลอังกฤษ (เหตุการณ์ดังกล่าวเกิดขึ้นในปี พ.ศ. 2448) โดยผู้แต่งได้เขียนเพลงนี้ขึ้นเพื่อปลุกเร้าจิตวิญญาณความเป็นเบงกอลให้แก่ชาวเบงกอลขึ้นใหม่
แหล่งข้อมูลอื่น

The National Anthem of Bangladesh เก็บถาวร 2009-12-11 ที่ เวย์แบ็กแมชชีน
Text in Bengali script เก็บถาวร 2008-05-28 ที่ เวย์แบ็กแมชชีน
รพินทรนาถ ฐากุร ผู้ประพันธ์เพลง "อามาร์ โชนาร์ บังกลา"
อับคาเซีย

| สาธารณรัฐอับคาเซีย Аҧсны (อับคาเซีย) Абхазия (รัสเซีย) |
| --- | --- |
   ธงชาติ    ตราแผ่นดิน  
เพลงชาติ: เอียไอรา (ชัยชนะ)

เมืองหลวง: ซูฮูมี
ภาษาราชการ: ภาษาอับคาเซียและภาษารัสเซีย
รัฐบาล

• ประธานาธิบดี : Aslan Bzhania
• นายกรัฐมนตรี : Alexander Ankvab
 
สกุลเงิน: อัปซาร์อับคาเซีย, รูเบิลรัสเซีย (RUB)
เขตเวลา: UTC+3 (เวลามอสโก)
อับคาเซีย (Abkhaz: Аҧсны, จอร์เจีย: აფხაზეთი, รัสเซีย: Абха́зия) เป็นเขตการปกครองที่เกิดข้อโต้แย้งบนชายฝั่งตะวันออกของทะเลดำ  ติดกับสหพันธรัฐรัสเซียทางเหนือ ติดกับบริเวณซาเมเกรโล-เซโม สวาเนตีของจอร์เจียทางตะวันออก เป็นที่ตั้งของสาธารณรัฐอับคาเซีย  ซึ่งเป็นสาธารณรัฐเอกราชโดยพฤตินัยแต่ไม่ได้รับการรับรองจากนานาชาติ อยู่ภายในแนวชายแดนของจอร์เจีย ซึ่งเป็นประเทศที่มีอยู่เพียงไม่กี่ประเทศเท่านั้นที่ให้การรับรอง ได้แก่ รัสเซีย เวเนซุเอลา นิการากัว นาอูรู เซาท์ออสซีเซีย และทรานส์นีสเตรีย (สองประเทศหลังนี้ ประเทศส่วนใหญ่ก็ไม่ได้ให้การรับรองเช่นกัน) รัฐบาลจอร์เจียถือว่าอับคาเซียอยู่ภายใต้อำนาจอธิปไตยของตน โดยมีสถานะเป็นสาธารณรัฐปกครองตนเอง (จอร์เจีย: აფხაზეთის ავტონომიური რესპუბლიკა, Abkhaz: Аҧснытәи Автономтәи Республика) ซึ่งเป็นรูปแบบที่นิยมกันในประเทศอดีตสหภาพโซเวียต เมื่อวันที่ 28 สิงหาคม ค.ศ. 2008 รัฐสภาจอร์เจียได้ลงมติให้ประกาศว่าอับคาเซียเป็นดินแดนของจอร์เจียที่ถูกรัสเซียเข้ายึดครอง
เป็นบริเวณหนึ่งในเทือกเขาคอเคซัส
เอกราชของอับคาเซียไม่ได้รับการรับรองจากชาติหรือองค์กรในระดับนานาชาติ และได้รับการยอมรับในฐานะสาธารณรัฐปกครองตนเองของจอร์เจีย  มีสุคุมีเป็นเมืองหลวง ขบวนการแบ่งแยกดินแดนของชนกลุ่มน้อยชาวอับคาซในบริเวณนี้ นำไปสู่การประกาศเอกราชจากจอร์เจียใน พ.ศ. 2535 และเกิดความขัดแย้งทางทหารระหว่างจอร์เจีย-อับคาเซียระหว่าง พ.ศ. 2535 – 2536 ผลปรากฏว่ากองทัพจอร์เจียเป็นฝ่ายแพ้ เกิดการอพยพและการกวาดล้างเผ่าพันธุ์ของชาวจอร์เจียออกจากอับคาเซีย การเจรจาสงบศึกใน พ.ศ. 2537 และการตรวจสอบโดยกองกำลังรักษาสันติภาพของสหประชาชาติและเครือรัฐอิสระ (CIS) ที่นำโดยรัสเซีย ปัญหาอธิปไตยยังไม่ได้แก้ไข และบริเวณนี้ยังคงแบ่งเป็น 2 เขต โดยพื้นที่มากกว่า 83% ของเขตปกครองควบคุมโดยขบวนการแบ่งแยกดินแดนที่มีฐานที่มั่นที่สุคุมีและมีรัสเซียหนุนหลัง และอีก 17% บริหารโดยรัฐบาลอับคาเซีย ตั้งอยู่ที่หุบเขาโกโดรี ซึ่งเป็นส่วนหนึ่งของพื้นที่อับคาเซียบนที่รัสเซียยึดครองอยู่
สถานะทางการเมือง

องค์กรระดับนานาชาติ เช่น สหประชาชาติ สหภาพยุโรป นาโต OSCE องค์กรการค้าโลก สภาแห่งสหภาพยุโรป เครือรัฐอิสระ และรัฐเอกราชส่วนใหญ่ ถือว่าอับคาเซียเป็นส่วนหนึ่งของจอร์เจีย อย่างไรก็ตาม รัฐบาลโดยพฤตินัยของอับคาเซียถือว่าอับคาเซียเป็นประเทศต่างหาก แม้ว่าจะไม่ได้รับการรับรองจากประเทศใดๆเลย และยังมีชนกลุ่มน้อยชาวจอร์เจียอาศัยในตำบลกาลีและโกโดรี จอร์จ ใน พ.ศ. 2548 รัฐบาลจอร์เจียยอมให้การปกครองตนเองระดับสูงแก่อับคาเซีย และเป็นได้ที่จะจัดการปกครองในรูปแบบสหพันธรัฐ แต่ต้องอยู่ภายในแนวชายแดนของจอร์เจีย
ในวันที่ 18 ตุลาคม พ.ศ. 2549 สภาโดยพฤตินัยของอับคาเซียได้เรียกร้องให้รัสเซีย องค์กรนานาชาติ และประเทศที่เหลือ รับรองเอกราชของอับคาเซีย แต่องค์กรระดับนานาชาติยังยืนยันจะสนับสนุนอธิปไตยของจอร์เจีย
ภูมิศาสตร์และภูมิอากาศ

อับคาเซียปกคลุมพื้นที่ประมาณ 8,600 ตารางกิโลเมตรทางด้านตะวันตกสุดของจอร์เจีย  เทือกเขาคอเคซัสอยู่ทางด้านเหนือและตะวันออกเฉียงเหนือ ได้กันอับคาเซียออกจากรัสเซีย ส่วนทางด้านตะวันออกและตะวันออกเฉียงใต้ อับคาเซียถูกล้อมรอบด้วยบริเวณของจอร์เจียคือ ซาเมเกรโล-เซโม สวาเนติ ส่วนทางใต้และตะวันตกเฉียงใต้ติดกับทะเลดำ
พื้นที่ของอับคาเซียส่วนใหญ่เป็นภูเขา เทือกเขาคอเคซัสอยู่ทางชายแดนด้านเหนือของพื้นที่ เทือกเขากากรา เทือกเขาซิบ และเทือกเขาโกโดรี ได้แบ่งพื้นที่เป็นหุบเขา และที่ราบลุ่มแม่น้ำ ยอดเขาที่สูงที่สุดของอับคาเซียอยู่ทางตะวันออกเฉียงเหนือและตะวันออก และมีหลายยอดที่สูงเกิน 4,000 เมตร จากระดับน้ำทะเลปานกลาง พื้นที่ของอับคาเซียมีทั้งเขตป่าตามชายฝั่งและพื้นที่ปลูกส้ม จนถึงพื้นที่ที่มีหิมะปกคลุมทางตอนเหนือ พื้นที่เกษตรกรรมจะปลูก ชา กาแฟ ทำไวน์ และผลไม้
อับคาเซียเป็นพื้นที่ที่มีแม่น้ำขนาดเล็ก ซึ่งมีต้นกำเนิดจากเทือกเขาคอเคซัสและเทือกเขาโกโดรี ซิบ คาลิดซ์กาและกูมิสตา แม่น้ำซูแยกอับคาเซียออกจากรัสเซีย และแม่น้ำอิงกูรีเป็นแนวชายแดนระหว่างอับคาเซียและจอร์เจีย ในพื้นที่มีทะเลสาบจำนวนมาก โดยทะเลสาบวิสตาเป็นส่วนที่สำคัญที่สุด
ภาพ

Abkhazia
เขตปกครองของอับคาเซีย
"ทิวทัศน์ของภูเขาอาเกบสตาและตูร์ยีโกรีจากด้านบนของ Kamennyi Stolb, Aibga Ridge.", 2014.
ทะเลสาบริสตา
ทิวทัศน์ของแหลมปิตซุนดา
แกรัตซาแห่งบัลแกเรีย

ระวังสับสนกับ แกรัตซา แปตริตซา
| แกรัตซา-มารียา |
| --- | --- |
จักรพรรดินีแห่งไบแซนไทน์
ภาพของแกรัตซา-มารียา (พระวรสารพระเจ้าซาร์อีวัน อาแลกซันเดอร์).
จักรพรรดินีแห่งไบแซนไทน์
ดำรงพระยศ: 12 สิงหาคม 1376 – 1 กรกฎาคม 1379

ประสูติ: 1348 บัลแกเรีย
สวรรคต: 1390 จักรวรรดิไบแซนไทน์
พระสวามี: จักรพรรดิอันโดรนิคอสที่ 4 พาลาโอโลกอส
พระราชบุตร: จักรพรรดิจอห์นที่ 7 พาลาโอโลกอส
ราชวงศ์: สรัตซีมีร์
พระราชบิดา: พระเจ้าซาร์อีวัน อาแลกซันเดอร์
พระราชมารดา: ซารีนาซาราห์-แตออดอรา
แกรัตซา-มารียาแห่งบัลแกเรีย (บัลแกเรีย: Кераца-Мария; 1348–1390) ทรงเป็นเจ้าหญิงจากจักรวรรดิบัลแกเรียที่ 2และจักรพรรดินีแห่งจักรวรรดิไบแซนไทน์ ในฐานะพระมเหสีของจักรพรรดิอันโดรนิคอสที่ 4 พาลาโอโลกอส พระองค์ทรงเป็นพระธิดาในพระเจ้าซาร์อีวัน อาแลกซันเดอร์และพระมเหสีองค์ที่สองของพระองค์ ซารีนาซาราห์-แตออดอรา
เสรีรัฐออเรนจ์

เสรีรัฐออเรนจ์ (ดัตช์: Oranje Vrijstaat; อาฟรีกานส์: Oranje-Vrystaat) เป็นสาธารณรัฐบูร์ที่เป็นอิสระภายใต้การปกครองของอังกฤษในแอฟริกาตอนใต้ในช่วงครึ่งหลังของคริสต์ศตวรรษที่ 19 ซึ่งสิ้นสุดลงหลังจากพ่ายแพ้และยอมจำนนต่อจักรวรรดิอังกฤษเมื่อสิ้นสุดสงครามบูร์ครั้งที่สองในปี 1902 เป็นรัฐทางประวัติศาสตร์ของจังหวัดฟรีสเตทในปัจจุบัน
อาณาเขตที่ทอดยาวระหว่างแม่น้ำออเรนจ์และวาลถูกกำหนดโดยสหราชอาณาจักรบริเตนใหญ่และไอร์แลนด์ในปี 1848 เมื่อภูมิภาคนี้ได้รับการประกาศให้เป็นอธิปไตยโดยมีชาวอังกฤษอาศัยอยู่ในบลูมฟอนเทน
สาธารณรัฐวูร์เทรคเกอร์แห่งนาตาเลียก่อตั้งขึ้นในปี 1837 บริหารพื้นที่ทางตอนเหนือซึ่งมีเมืองหลวงอยู่ที่วินเบิร์ก พื้นที่ทางตอนเหนือนี้ต่อมาได้รวมตัวกับสาธารณรัฐพอตเชฟสตรูม ซึ่งในที่สุดก็กลายเป็นส่วนหนึ่งของสาธารณรัฐเซาท์แอฟริกัน
หลังจากการมอบอำนาจอธิปไตยแก่สาธารณรัฐเซาท์แอฟริกัน อังกฤษพยายามละทิ้งความรับผิดชอบในการป้องกันและบริหารจัดการในดินแดนลุ่มแม่น้ำออเรนจ์และวาล ในขณะที่ชาวยุโรปในท้องถิ่นต้องการให้อังกฤษอยู่ต่อไป สิ่งนี้ทำให้อังกฤษยอมรับเอกราชของดินแดนนี้และได้รับเอกราชอย่างเป็นทางการในฐานะเสรีรัฐออเรนจ์เมื่อวันที่ 23 กุมภาพันธ์ 1854 ด้วยการลงนามในอนุสัญญาแม่น้ำออเรนจ์
เสรีรัฐออเรนจ์ถูกผนวกเข้ากับอาณานิคมแม่น้ำออเรนจ์ในปี 1900 และยุติความเป็นสาธารณรัฐอิสระเมื่อวันที่ 31 พฤษภาคม 1902 ด้วยการลงนามในสนธิสัญญาเฟเรนนิงิงเมื่อสิ้นสุดสงครามบูร์ครั้งที่สอง หลังจากช่วงการปกครองโดยตรงของอังกฤษ ก็ได้บรรลุการปกครองตนเองในปี 1907 และเข้าร่วมสหภาพแอฟริกาใต้ในปี 1910 ในฐานะจังหวัดเสรีรัฐออเรนจ์ พร้อมด้วยจังหวัดเคป นาตาล และทรานส์วาล ในปี 1961 สหภาพแอฟริกาใต้กลายเป็นสาธารณรัฐแอฟริกาใต้
ชื่อของสาธารณรัฐส่วนหนึ่งมาจากแม่น้ำออเรนจ์ ซึ่งได้รับการตั้งชื่อโดยนักสำรวจชาวดัตช์ โรเบิร์ต จาค็อบ กอร์ดอน เพื่อเป็นเกียรติแก่ตระกูลผู้ปกครองชาวดัตช์ ซึ่งก็คือราชวงศ์ออเรนจ์ ซึ่งชื่อนั้นได้ต้นกำเนิดมาจากราชรัฐออเรนจ์ในเบอร์กันดีของฝรั่งเศส ภาษาราชการในเสรีรัฐออเรนจ์คือภาษาดัตช์
แกรา ตามารา

| แกรา ตามารา |
| --- | --- |
เจ้าหญิงแห่งบัลแกเรีย

ประสูติ: ประมาณ 1340 บัลแกเรีย
สวรรคต: ประมาณ 1389 (พระชนมายุ 48-49) จักรวรรดิออตโตมัน
ฝังพระศพ: บูร์ซา
คู่อภิเษก: เดิสเปิตกอนสตันติน   สุลต่านมูรัดที่ 1
ราชวงศ์: สรัตซีมีร์
พระราชบิดา: พระเจ้าซาร์อีวัน อาแลกซันเดอร์
พระราชมารดา: ซารีนาซารา-แตออดอรา
แกรา ตามารา (บัลแกเรีย: Кера Тамара) (1340 - หลังปี 1378) เป็นเจ้าหญิงของจักรวรรดิบัลแกเรียที่ 2 ทรงเป็นพระธิดาในพระเจ้าซาร์อีวัน อาแลกซันเดอร์และซารีนาซารา-แตออดอรา  พระองค์อภิเษกสมรสครั้งแรกกับเดิสเปิตกอนสตันติน และครั้งที่ 2 กับสุลต่านมูรัดที่ 1 หลังจากที่อยู่ในจักรวรรดิออตโตมัน พระองค์ยังนับถือศาสนาคริสต์อีสเทิร์นออร์ทอดอกซ์ พระองค์สิ้นพระชนม์ประมาณปี ค.ศ. 1389 โดยพระศพของพระองค์อยู่ถัดจากหลุมฝังพระศพของสุลต่านมูรัดที่ 1
แซ็ง-นาแซร์

| Saint-Nazaire |
| --- | --- |

   ตราอาร์ม
ประเทศ: ฝรั่งเศส
แคว้น: เปอีเดอลาลัวร์
จังหวัด: จังหวัดลัวรัตล็องติก
เขต: Saint-Nazaire
อำเภอ: 3 cantons
การปกครอง
 • นายกเทศมนตรี (2001–2008) : Joël-Guy Batteux
พื้นที่1: 46.79 ตร.กม. (18.07 ตร.ไมล์)
ประชากร (2006)2: 71,373 คน
 • ความหนาแน่น: 1,500 คน/ตร.กม. (4,000 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 44184 /44600
สูงจากระดับน้ำทะเล: 0–47 m (0–154 ft)  (avg. 6 m หรือ 20 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
แซ็ง-นาแซร์ (ฝรั่งเศส: Saint-Nazaire เสียงอ่านภาษาฝรั่งเศส: [sɛ̃.na.zɛʁ]; เบรอตาญ: Sant-Nazer/Señ Neñseir) เป็นเทศบาลในจังหวัดลัวรัตล็องติก ทางตะวันตกของประเทศฝรั่งเศส เป็นเมืองที่มีท่าเรือที่สำคัญ บริเวณปากแม่น้ำลัวร์ ใกล้มหาสมุทรแอตแลนติก เป็นเมืองที่มีสืบทอดด้านการตกปลาและต่อเรืออันยาวนาน เชื่อกันว่าเมืองนี้ตั้งอยู่บนเมืองโบราณสมัยโรมันที่ชื่อ คาร์บิโล ซึ่งชาวโรมันใช้เป็นสถานที่ต่อเรือเมื่อ 56 ปีก่อนคริสต์ศักราช ได้พัฒนาเป็นเมืองท่าตั้งแต่ตอนกลางของคริสต์ศตวรรษที่ 19 เป็นต้นมา
เมลก์เตร์ต

| --- | --- |
เมลก์เตร์ตที่เพิ่งอบเสร็จ
ประเภท: ทาร์ต
มื้อ: ของหวาน
แหล่งกำเนิด: อาณานิคมแหลมของเนเธอร์แลนด์ (ประเทศแอฟริกาใต้ในปัจจุบัน)
ส่วนผสมหลัก: แป้งพาย นม แป้ง น้ำตาล และไข่
 ตำราอาหาร: เมลก์เตร์ต   สื่อ: เมลก์เตร์ต
เมลก์เตร์ต หรือ ทาร์ตนม (อาฟรีกานส์: melktert) เป็นของหวานจากประเทศแอฟริกาใต้ที่มีต้นกำเนิดจากชาวดัตช์ที่เข้าไปตั้งถิ่นฐานในเขตอาณานิคมแหลม ซี่งประกอบด้วยแป้งพายแบบร่วนกรอบเป็นขอบนอก และภายในเป็นไส้คัสตาร์ดที่ทำจากนม แป้ง น้ำตาล และไข่ อัตราส่วนของนมต่อไข่จะสูงกว่าในทาร์ตไข่โปรตุเกสหรือทาร์ตไข่แบบจีน จึงทำให้เมลก์เตร์ตมีเนื้อสัมผัสที่บางเบากว่าและมีรสชาตินมเข้มข้นกว่า
ของหวานชนิดนี้มีที่มาจากชาวดัตช์ที่เข้ามาตั้งถิ่นฐานในอาณานิคมแหลมของเนเธอร์แลนด์ในช่วงศตวรรษที่ 17 และเชื่อว่าน่าจะดัดแปลงมาจาก มัตเตินตาร์ต (ดัตช์: mattentaart) ซึ่งเป็นของหวานของเนเธอร์แลนด์ที่มีลักษณะคล้ายกับชีสเค้ก และปรากฏในตำราอาหารภาษาดัตช์ Een Notabel Boexcken Van Cokeryen ซึ่งจัดพิมพ์โดยโตมัส ฟัน เดอร์โนต (Thomas van der Noot) ราว ค.ศ. 1514 บางสูตรจะกำหนดให้อบคัสตาร์ดพร้อมกันกับแป้งพาย ในขณะที่บางสูตรจะให้เตรียมคัสตาร์ดไว้ก่อนแล้วค่อยเติมลงไปในขอบแป้งพายก่อนเสิร์ฟ เมลก์เตร์ตมักจะโรยผงอบเชยลงไปด้วยขณะเสิร์ฟ และในบางครั้งนมที่นำมาใช้ทำเมลก์เตร์ตก็ผ่านการนำอบเชยไปแช่เพื่อให้กลิ่นและรสละลายออกมาเช่นกัน เมลก์เตร์ตนิยมเสิร์ฟในงานฉลองทางศาสนาที่โบสถ์และงานเลี้ยงตามบ้าน และสามารถหาซื้อได้ทั่วไปตามซูเปอร์มาร์เกตในประเทศแอฟริกาใต้ โดยทั่วไปนิยมเสิร์ฟแช่เย็น อุณหภูมิห้อง หรืออาจจะอุ่นเล็กน้อย
แหล่งข้อมูลอื่น

"Die wen-melktert - hier's die resep!". Sarie. 28 May 2009.
แตออดอซีย์แห่งเตอร์นอวอ

| นักบุญแตออดอซีย์แห่งเตอร์นอวอ Свети Теодосий Търновски |
| --- | --- |
เกิด: ประมาณ 1300
เสียชีวิต: 27 พฤศจิกายน 1363
นับถือ ใน: บัลแกเรีย
วันฉลอง: 27 พฤศจิกายน
นักบุญแตออดอซีย์แห่งเตอร์นอวอ (บัลแกเรีย: Теодосий Търновски, Teodosiy Tarnovski) (เสียชีวิต 1363) เป็นนักบวชระดับสูงชาวบัลแกเรียในช่วงคริสต์ศตวรรษที่ 14 และมีส่วนสำคัญในการก่อตั้งและเผยแพร่แนวคิดเฮซิแคซึมในจักรวรรดิบัลแกเรียที่ 2 นักบุญแตออดอซีย์เป็นลูกศิษย์ของเกรกอรีแห่งไซนาย นักบุญแตออดอซีย์มีส่วนในการก่อตั้งอารามกีลีฟาแรวอและโรงเรียน ซึ่งตั้งอยู่ใกล้กับเมืองหลวงของบัลแกเรียในขณะนั้นอย่างแวลีโกเตอร์โนโว นอกจากนี้นักบุญแตออดอซีย์ยังมีส่วนสำคัญในการวิพากษ์วิจารณ์และตำหนิลัทธินอกรีตต่างๆ ในรัชสมัยของพระเจ้าซาร์อีวัน อาแลกซันเดอร์แห่งบัลแกเรีย
แตออดอราแห่งวอเลเคีย

| แตออดอรา> ซารีนาแห่งบัลแกเรีย |
| --- | --- |
ดำรงพระยศ: 1331–1345
ก่อนหน้า: ธีโอโดรา พาลาโอโลจีนา
ถัดไป: ซารา (แตออดอรา)

คู่อภิเษก: พระเจ้าซาร์อีวาน อเล็กซานเดอร์แห่งบัลแกเรีย
พระราชบุตร: มีคาอิล อาแซนที่ 4 แห่งบัลแกเรีย พระเจ้าซาร์อีวัน สรัตซีมีร์แห่งบัลแกเรีย อีวัน อาแซนที่ 4 แห่งบัลแกเรีย วาสิลีซา?
ราชวงศ์: บาซารับ
พระราชบิดา: บาซารับที่ 1 แห่งวอเลเคีย
พระราชมารดา: โดอามา มาร์กีตา
แตออดอรา (บัลแกเรีย: Теодора) แห่งวอเลเคีย เป็นพระธิดาในบาซารับที่ 1 แห่งวอเลเคีย (ครองราชย์ 1310 - 1352) และพระนางมากีร์ตา พระองค์อภิเษกสมรสกับพระเจ้าซาร์อีวัน อาแลกซันเดอร์แห่งบัลแกเรีย ประมาณปี 1331 มีพระราชบุตร 4 พระองค์ ในปี ค.ศ. 1345 พระเจ้าซาร์ตัดสินพระทัยหย่ากับพระองค์ และส่งพระองค์ไปเป็นนางชีอยู่ในอาราม
แดซิสลาวาแห่งบัลแกเรีย

| แดซิสลาวา |
| --- | --- |
เจ้าหญิงแห่งบัลแกเรีย

พระสวามี: เจ้าชายกอนสตันติน
ราชวงศ์: ราชวงศ์สรัตซีมีร์
พระราชบิดา: พระเจ้าซาร์อีวัน อาแลกซันเดอร์
พระราชมารดา: ซารีนาซารา-แตออดอรา
เจ้าหญิงแดซิสลาวาแห่งบัลแกเรีย (บัลแกเรีย: Десислава) เป็นพระธิดาของพระเจ้าซาร์อีวัน อาแลกซันเดอร์และซารีนาซารา-แตออดอรา
เจ้าหญิงนาเด็จดาแห่งบัลแกเรีย

เจ้าหญิงนาเด็จดาแห่งบัลแกเรีย(บัลแกเรีย: Княгиня Надежда) (Nadezhda Klementine Maria Pia Majella (Bulgarian: Надежда Клементина Мария Пия Мажелла)); 30 มกราคม ค.ศ. 1899 – 15 กุมภาพันธ์ ค.ศ. 1958) ทรงเป็นสมาชิกของราชวงศ์บัลแกเรีย
พระราชประวัติ

พระนางทรงประสูติในเมืองโซเฟีย ที่ทรงเป็นพระธิดาองค์สุดท้องของพระเจ้าซาร์เฟอร์ดินานด์ที่ 1 แห่งบัลแกเรียและพระมเหสีองค์แรก เจ้าหญิงมารี หลุยส์แห่งปาร์มา ซึ่งได้สิ้นพระชนม์หลังจากทรงให้ประสูติกาลแก่พระนาง ร่วมกับพระเชษฐภคินี เจ้าหญิงยูโดเซียแห่งบัลแกเรีย พระนางได้รับการศึกษาภายใต้การดูแลของพระวิมาดา เจ้าหญิงเอเลนอร์ รอสแห่งคอสทริกส์
เจ้าหญิงนาเด็จดาทรงได้อภิเษกสมรส เมื่อวันที่ 24 มกราคม ค.ศ. 1924 ที่ Bad Mergentheim เยอรมนี กับดยุก อัลเบร็ชท์ อ็อยเกนแห่งเวือร์ทเทิมแบร์ค(8 มกราคม ค.ศ. 1895 ประสูติที่ชตุทท์การ์ท - 24 มิถุนายน ค.ศ. 1954 สิ้นพระชนม์ที่ชเวบิชกมึนท์) พระราชโอรสองค์ที่สองของอัลเบร็ชท์, ดยุกแห่งเวือร์ทเทิมแบร์ค ทั้งสองพระองค์ทรงได้มีพระราชโอรสและพระธิดาอยู่ 5 พระองค์ ได้แก่
ดยุก แฟร์ดีนันท์  อ็อยเกนแห่งเวือร์ทเทิมแบร์ค (ประสูติเมื่อวันที่ 3 เมษายน ค.ศ. 1925 คาลส์รูเออ)
ดัชเชส มากาเรตตา หลุยส์แห่งเวือร์ทเทิมแบร์ค (ประสูติเมื่อวันที่ 25 พฤศจิกายน ค.ศ. 1928 คาลส์รูเออ - 10 มิถุนายน ค.ศ. 2017) อภิเษกสมรสในปี ค.ศ. 1970 กับ François Luce de Chevigny (ประสูติ ค.ศ. 1928)
ดยุก  อ็อยเกน อีเบอฮาร์ดแห่งเวือร์ทเทิมแบร์ค (ประสูติเมื่อวันที่ 2 พฤศจิกายน ค.ศ. 1930 คาลส์รูเออ) อภิเษกสมรสในปี ค.ศ. 1962 (div 1972) กับอาร์ชดัชเชสอเล็กซานดราแห่งออสเตรีย (ประสูติ ค.ศ. 1935), พระธิดาของเจ้าหญิงอีเลียนาแห่งโรมาเนีย
ดยุก อเล็กซานเดอร์ อ็อยเกน แห่งเวือร์ทเทิมแบร์ค (ประสูติเมื่อวันที่ 5 มีนาคม ค.ศ. 1933 ชตุทท์การ์ท)
ดัชเชส โซเฟีย แห่งเวือร์ทเทิมแบร์ค (ประสูติเมื่อวันที่ 16 กุมภาพันธ์ ค.ศ. 1937 ชตุทท์การ์ท) อภิเษกสมรสในปี ค.ศ. 1969 (div 1974) กับ Antonio Manuel Rôxo de Ramos-Bandeira (1937–1987)
เจ้าหญิงนาเด็จดาได้สิ้นพระชนม์ ซึ่งมีพระชนมายุได้เพียง 59 พรรษาในชตุทท์การ์ท, เยอรมนี.
อาร์ม

| --- | --- |
: Coat of Arms of Princess Nadezhda  of Bulgaria

เจ้าหญิงนาเด็จดาทรงมีพระชนมายุ 8 พรรษา, ค.ศ. 1907
แบลาอูร์

แบลาอูร์ (บัลแกเรีย: Белаур) (สิ้นพระชนม์ ค.ศ. 1336)  เป็นขุนนางชาวบัลแกเรียดำรงตำแหน่งเป็นผู้ใช้อำนาจเต็ม (เดิสเปิต) แห่งวีดิน และเป็นrพระโอรสในชิชมันแห่งวีดิน ดังนั้นจึงเป็นพระอนุชาในพระเจ้าซาร์มีคาอิล ชิชมันแห่งบัลแกเรีย (ค.ศ. 1323 – 1330) อีกด้วย พระองค์เป็นนักการทูตจากคาบสมุทรบอลข่านที่มีความละเอียดรอบคอบมากที่สุดในยุคนั้น Plamen Pavlov ได้ตีความพระนามของพระองค์ว่าน่าจะมาจากภาษาฮังการี  คือ Béla (แบลา) และ ur ที่มีความหมายว่าเจ้าชาย   ในเวลาต่อมาพระองค์ได้ก่อกบฏต่อพระเจ้าซาร์อีวาน อเล็กซานเดอร์แห่งบัลแกเรียซึ่งเป็นพระโอรสของพระขนิษฐาของพระองค์ (แกรัตซา แปตริตซา )  แต่ถูกปราบปรามได้ในปี ค.ศ. 1336
แคว้นเบรอตาญ

| แคว้นเบรอตาญ Région Bretagne (ฝรั่งเศส) |
| --- | --- |
แคว้น
หน้าผาและหอประภาคารของแหลมเฟรแอล
   ธง ตราอาร์ม Logo
เพลง: "โบรโกซมาซาดู" 
ที่ตั้งแคว้นเบรอตาญในประเทศฝรั่งเศส
ประเทศ:  ฝรั่งเศส
เมืองหลัก: แรน
จังหวัด:  4 โกต-ดาร์มอร์ ฟีนิสแตร์ มอร์บีอ็อง อีเลวีแลน 
การปกครอง
 • ประธานสภาแคว้น: ลออีก แชแน-ฌีราร์
พื้นที่
 • ทั้งหมด: 27,208 ตร.กม. (10,505 ตร.ไมล์)
อันดับพื้นที่: อันดับที่ 12
เขตเวลา: UTC+01:00 (เวลายุโรปกลาง)
 • ฤดูร้อน  (เวลาออมแสง): UTC+02:00 (เวลาออมแสงยุโรปกลาง)
รหัส ISO 3166: FR-BRE
จีดีพี (ค.ศ. 2018): อันดับที่ 9
รวม: 9.889 หมื่นล้านยูโร (1.1124 แสนล้านดอลลาร์สหรัฐ)
ต่อหัว: 29,694 ยูโร (33,705 ดอลลาร์สหรัฐ)
ชื่อที่ใช้ในการสถิติ: FR5
เว็บไซต์: www.bretagne.bzh
เบรอตาญ (ฝรั่งเศส: Bretagne, ออกเสียง: [bʁətaɲ] ( ฟังเสียง)), แบรย์ส (เบรอตาญ: Breizh, ออกเสียง [brɛjs]) หรือ บริตทานี (อังกฤษ: Brittany) เป็นแคว้นที่ตั้งอยู่ทางตะวันตกสุดของประเทศฝรั่งเศสแผ่นดินใหญ่ ครอบคลุมพื้นที่ประมาณสี่ในห้าของจังหวัดเบรอตาญในอดีต โดยมีเมืองหลักคือแรน เบรอตาญเป็นหนึ่งในสองแคว้นของฝรั่งเศสแผ่นดินใหญ่ที่ทุกจังหวัดมีทางออกสู่ทะเล เช่นเดียวกับแคว้นคอร์ซิกา
เบรอตาญเป็นแคว้นที่ตั้งอยู่บนคาบสมุทรที่ติดต่อกับช่องแคบอังกฤษทางทิศเหนือ และติดต่อกับอ่าวบิสเคย์ทางทิศใต้ โดยมีแคว้นข้างเคียงคือแคว้นนอร์ม็องดีทางทิศตะวันออกเฉียงเหนือ และแคว้นเปอีเดอลาลัวร์ทางทิศตะวันออกเฉียงใต้ เพลงประจำแคว้นเบรอตาญคือ "โบรโกซมาซาดู" ซึ่งมีทำนองเพลงเหมือนกันและมีเนื้อร้องคล้ายกันกับเพลง "เฮนวลาดเวอนาได" ซึ่งเป็นเพลงชาติของประเทศเวลส์ ในฐานะที่เป็นแคว้นหนึ่งของประเทศฝรั่งเศส เบรอตาญมีสภาแคว้นซึ่งจัดการเลือกตั้งครั้งล่าสุดเมื่อ พ.ศ. 2564